कांग्रेस अध्यक्ष राहुल गांधी बुधवार को दो दिवसीय दौरे पर अपने संसदीय क्षेत्र अमेठी पहुंचे. यहां से उन्होंने मिशन यूपी की शुरुआत की है.राहुल गांधी के दौरे को 2019 के चुनाव से जोड़कर देखा जा रहा है. यहां से बीजेपी ने पिछली बार स्मृति ईरानी को उम्मीदवार बनाया था और उन्होंने राहुल को कड़ी टक्कर दी थी.अमेठी गांधी परिवार का गढ़ कहा जाता है. यूपी में कांग्रेस के पास सोनिया गांधी की सीट रायबरेली और राहुल की सीट अमेठी ही बचे हैं. ऐसे में आगामी चुनाव के लिहाज से पार्टी अपना दायरा बढ़ाने की जुगत में लगी है.राहुल ने यहां मृतक किसान अब्दुल सत्तार के परिजनों से भी मुलाकात की. पिछले दिनों जायस मंडी के गेहूं खरीद केंद्र के बाहर किसान सत्तार की मौत हो गई थी. राहुल ने उनके परिवार को ढांढस बंधाया और मदद का भरोसा दिया.मोदी सरकार पर निशाना साधते हुए राहुल ने कहा कि नरेंद्र मोदी अहमदाबाद में चीन के साथ झूला झूल रहे थे और उधर चीन लद्दाख में सेना भेज रही थी. इसके अलावा राहुल ने कहा कि मोदी जी ने देश का पूरा पैसा चार-पांच लोगों को पहुंचा दिया. पूरा-पूरा फ़ायदा दस-पंद्रह मार्केटिंग मैनेजर को मिल रहा है.राहुल को अपने बीच पाकर स्थानीय लोगों का जोश काफी बढ़ा हुआ दिखा. लोग बार-बार उनसे हाथ मिलाने और उनके साथ सेल्फी लेने के लिए उत्साहित दिखे.राहुल गांधी यहां के स्थानीय लोगों से काफी घुले-मिले नजर आए. वह लोगों के बीच बैठे उनकी शिकायते सुनीं और कांग्रेस की नीतियों से जनता को अवगत कराया.अमेठी दौरे पर राहुल ने छोटे व्यापारियों से भी मुलाकात कर उनकी समस्याएं सुनीं. जीएसटी लागू हुए एक साल हो चुका है. ऐसे में उन्होंने व्यापारियों से इसपर फीडबैक लिया. वह बुधवार रात गौरीगंज में ठहरेंगे.अमेठी के गांवों का दौरा कर कांग्रेस अध्यक्ष ने गांव स्तर पर पार्टी को मजबूत करने का मंत्र दिया. उन्होंने कहा कि हम बहुत कुछ करते हैं पर अपनी बात मजबूती से रखने में कंजूसी करते हैं जिसका लाभ दूसरे लोग उठा लेते हैं.किसानों की समस्याओं पर बोलते हुए राहुल ने कहा कि एक ओर जहां किसानों का शून्य क़र्ज़ माफ़ किया, वहीं दूसरी ओर कारोबारियों का दो लाख करोड़ से ज़्यादा क़र्ज़ माफ़ किया. मिडिल क्लास बिजनेस की रीढ़ की हड्डी तोड़कर रख दीगुरुवार दोपहर ढाई बजे राहुल गांधी यहां एक किसान संगोष्ठी में हिस्सा लेंगे और 4 बजे लखनऊ वापस आकर दिल्ली रवाना के लिए रवाना हो जाएंगे.